คำสั่งนายกรัฐมนตรีคำสั่งนายกรัฐมนตรีที่ ๒/๒๕๕๓เรื่องการจัดตั้งศูนย์อำนวยการแก้ไขสถานการณ์ฉุกเฉิน[๑] ตามที่ได้มีประกาศสถานการณ์ฉุกเฉินที่มีความร้ายแรงลงวันที่ ๗ เมษายน พ.ศ. ๒๕๕๓และได้มีการเพิ่มเติมเขตท้องที่ที่ประกาศสถานการณ์ฉุกเฉินที่มีความร้ายแรงตามประกาศสถานการณ์ฉุกเฉินที่มีความร้ายแรงฉบับที่ ๒ ลงวันที่ ๑๓ พฤษภาคม พ.ศ. ๒๕๕๓ ประกาศสถานการณ์ฉุกเฉินที่มีความร้ายแรงฉบับที่ ๓ ลงวันที่ ๑๖ พฤษภาคม พ.ศ. ๒๕๕๓ ประกาศสถานการณ์ฉุกเฉินที่มีความร้ายแรงฉบับที่ ๔ ลงวันที่ ๑๙ พฤษภาคม พ.ศ. ๒๕๕๓ และประกาศการขยายระยะเวลาการประกาศสถานการณ์ฉุกเฉินที่มีความร้ายแรงลงวันที่ ๖ กรกฎาคม พ.ศ. ๒๕๕๓ซึ่งต่อมาได้มีการยกเลิกประกาศสถานการณ์ฉุกเฉินที่มีความร้ายแรงในบางเขตท้องที่และนายกรัฐมนตรีได้มีคำสั่งนายกรัฐมนตรี ที่ พิเศษ ๑/๒๕๕๓ เรื่องการจัดตั้งศูนย์อำนวยการแก้ไขสถานการณ์ฉุกเฉิน ลงวันที่ ๗ เมษายน พ.ศ. ๒๕๕๓และคำสั่งนายกรัฐมนตรี ที่ พิเศษ ๙๔/๒๕๕๓ เรื่องการจัดตั้งศูนย์อำนวยการแก้ไขสถานการณ์ฉุกเฉิน (เพิ่มเติม) ลงวันที่ ๒๐ เมษายนพ.ศ. ๒๕๕๓ แล้ว นั้นอาศัยอำนาจตามมาตรา๗ วรรคสาม วรรคห้า วรรคหก มาตรา ๘ มาตรา ๙ มาตรา ๑๑ มาตรา ๑๕ แห่งพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ คณะรัฐมนตรีจึงมีมติให้จัดตั้งศูนย์อำนวยการแก้ไขสถานการณ์ฉุกเฉิน(ศอฉ.)เพื่อดำเนินการแก้ไขสถานการณ์ฉุกเฉินเป็นไปอย่างเหมาะสมและมีประสิทธิภาพมากยิ่งขึ้นจึงออกคำสั่งดังนี้ข้อ๑ ให้ยกเลิกคำสั่งนายกรัฐมนตรี ที่พิเศษ ๑/๒๕๕๓ เรื่อง การจัดตั้งศูนย์อำนวยการแก้ไขสถานการณ์ฉุกเฉิน ลงวันที่ ๗เมษายน พ.ศ. ๒๕๕๓ข้อ๒ให้ศูนย์อำนวยการแก้ไขสถานการณ์ฉุกเฉิน (ศอฉ.) เป็นหน่วยงานพิเศษตามมาตรา ๗วรรคห้า แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘โดยมีผู้ปฏิบัติงาน ดังต่อไปนี้๒.๑ พลเอก ประวิตร วงษ์สุวรรณรัฐมนตรีว่าการกระทรวงกลาโหม ผู้อำนวยการ๒.๒ ปลัดกระทรวงกลาโหม รองผู้อำนวยการคนที่ ๑๒.๓ ผู้บัญชาการทหารสูงสุด รองผู้อำนวยการคนที่ ๒๒.๔ ผู้บัญชาการทหารบก ผู้ช่วยผู้อำนวยการคนที่ ๑๒.๕ ผู้บัญชาการทหารเรือ ผู้ช่วยผู้อำนวยการคนที่ ๒๒.๖ ผู้บัญชาการทหารอากาศ ผู้ช่วยผู้อำนวยการคนที่ ๓๒.๗ผู้บัญชาการตำรวจแห่งชาติ ผู้ช่วยผู้อำนวยการคนที่ ๔๒.๘ ปลัดกระทรวงยุติธรรม กรรมการ๒.๙ ปลัดกระทรวงมหาดไทย กรรมการ๒.๑๐ ปลัดกระทรวงการต่างประเทศ กรรมการ๒.๑๑ ปลัดกระทรวงสาธารณสุข กรรมการ๒.๑๒ ปลัดกระทรวงเทคโนโลยีสารสนเทศและการสื่อสาร กรรมการ๒.๑๓ ปลัดกระทรวงพลังงาน กรรมการ๒.๑๔ ปลัดกระทรวงศึกษาธิการ กรรมการ๒.๑๕ อัยการสูงสุด กรรมการ๒.๑๖ เลขาธิการคณะกรรมการกฤษฎีกา กรรมการ๒.๑๗ ผู้อำนวยการสำนักข่าวกรองแห่งชาติ กรรมการ๒.๑๘ อธิบดีกรมประชาสัมพันธ์ กรรมการ๒.๑๙ ผู้อำนวยการสำนักงบประมาณ กรรมการ๒.๒๐ อธิบดีกรมป้องกันและบรรเทาสาธารณภัย กรรมการ๒.๒๑ อธิบดีกรมสอบสวนคดีพิเศษ กรรมการ๒.๒๒ เลขาธิการสถาบันการแพทย์ฉุกเฉินแห่งชาติ กรรมการ๒.๒๓ ผู้ว่าราชการกรุงเทพมหานคร กรรมการ๒.๒๔ ผู้อำนวยการสถาบันนิติวิทยาศาสตร์ กรรมการ๒.๒๕ ผู้ช่วยผู้อำนวยการรักษาความมั่นคงภายในราชอาณาจักร กรรมการ๒.๒๖ ผู้ช่วยผู้บัญชาการทหารบก (๑) กรรมการ๒.๒๗ ผู้ช่วยผู้บัญชาการทหารบก (๒) กรรมการ๒.๒๘ เลขาธิการสภาความมั่นคงแห่งชาติ กรรมการและเลขานุการ๒.๒๙ เลขาธิการกองอำนวยการรักษาความมั่นคงภายในราชอาณาจักร กรรมการและผู้ช่วยเลขานุการ๒.๓๐ ข้าราชการทหาร ข้าราชการตำรวจข้าราชการพลเรือนซึ่งเป็นผู้ปฏิบัติหน้าที่หรือได้รับมอบหมายให้ปฏิบัติหน้าที่ในเขตท้องที่ตามประกาศสถานการณ์ฉุกเฉินที่มีความร้ายแรงข้อ๓ให้ผู้ปฏิบัติงานในศูนย์อำนวยการแก้ไขสถานการณ์ฉุกเฉิน (ศอฉ.)เป็นพนักงานเจ้าหน้าที่ตามพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘โดยอยู่ภายใต้การบังคับบัญชาของหัวหน้าผู้รับผิดชอบในการแก้ไขสถานการณ์ฉุกเฉินข้อ๔ ให้ศูนย์อำนวยการแก้ไขสถานการณ์ฉุกเฉิน(ศอฉ.) มีอำนาจหน้าที่ดังต่อไปนี้๔.๑ปฏิบัติหน้าที่ตามพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘กฎหมายที่โอนมาเป็นอำนาจหน้าที่ของนายกรัฐมนตรีหรือกฎหมายที่นายกรัฐมนตรีรักษาการและประกาศของนายกรัฐมนตรี ทั้งนี้ เท่าที่จำเป็นในการปฏิบัติงานให้สถานการณ์ฉุกเฉินยุติลง๔.๒จัดโครงสร้างขององค์กรให้เหมาะสมแก่การปฏิบัติหน้าที่และจัดให้มีหน่วยงานหรือศูนย์ปฏิบัติการเพื่อเป็นองค์กรปฏิบัติการได้ตามที่เห็นสมควร๔.๓ดำเนินการด้านการข่าวและต่อต้านข่าวกรองที่เกี่ยวกับสถานการณ์การก่อความไม่สงบและที่เป็นภัยต่อความมั่นคงของรัฐหรือการปกครองระบอบประชาธิปไตยอันมีพระมหากษัตริย์ทรงเป็นประมุข๔.๔ดำเนินการประชาสัมพันธ์เผยแพร่ข้อมูลข่าวสารที่ถูกต้องตามความเป็นจริงเพื่อเสริมสร้างความเข้าใจอันดีระหว่างรัฐบาล ประชาชน และกลุ่มผู้ก่อความไม่สงบรวมทั้งปฏิบัติการจิตวิทยาที่เกี่ยวข้อง๔.๕จัดกำลังตำรวจ ทหารและพลเรือนดำเนินการตามแผนรักษาความปลอดภัยบุคคลสำคัญและสถานที่สำคัญต่าง ๆรวมทั้งประสานให้ส่วนราชการหรือหน่วยงานของรัฐที่เกี่ยวข้องซึ่งเป็นเจ้าของสถานที่นั้น ๆ ดำเนินการป้องกันตนเองตามความสามารถเป็นอันดับแรก๔.๖จัดชุดปฏิบัติการตำรวจ ทหารและฝ่ายพลเรือนเข้าระงับการก่อความไม่สงบและช่วยเหลือบรรเทาความเดือดร้อนของประชาชนที่เกี่ยวกับสถานการณ์ฉุกเฉิน๔.๗มอบหมายให้ส่วนราชการและหน่วยงานของรัฐที่เกี่ยวข้อง สนับสนุนกำลังพล งบประมาณวัสดุครุภัณฑ์ ยานพาหนะ และเครื่องมือเครื่องใช้ต่าง ๆเพื่อดำเนินการแก้ไขสถานการณ์ฉุกเฉิน๔.๘เรียกให้ส่วนราชการหรือหน่วยงานของรัฐ ข้าราชการหรือเจ้าหน้าที่ของรัฐที่เกี่ยวข้อง เข้าร่วมประชุม ชี้แจง ให้ข้อมูลข่าวสารจัดส่งเอกสาร หรือดำเนินการอื่นใดตามที่เห็นสมควร๔.๙แต่งตั้งคณะที่ปรึกษาหรือเจ้าหน้าเพื่อดำเนินการแก้ไขสถานการณ์ฉุกเฉินได้ตามความจำเป็น๔.๑๐ดำเนินการอื่น ๆ ตามที่นายกรัฐมนตรีหรือคณะรัฐมนตรีมอบหมายข้อ๕ให้พนักงานเจ้าหน้าที่มีอำนาจเช่นเดียวกับพนักงานฝ่ายปกครองหรือตำรวจตามประมวลกฎหมายวิธีพิจารณาความอาญาเว้นแต่การใช้อำนาจสอบสวนต้องเป็นพนักงานเจ้าหน้าที่ซึ่งเป็นข้าราชการฝ่ายพลเรือนซึ่งดำรงตำแหน่งตั้งแต่ระดับ ๓ หรือระดับปฏิบัติการเจ้าหน้าที่ฝ่ายทหารซึ่งมียศตั้งแต่ร้อยตรี เรือตรี และเรืออากาศตรีหรือเจ้าหน้าที่ฝ่ายตำรวจซึ่งมียศตั้งแต่ร้อยตำรวจตรีขึ้นไปข้อ๖ ให้บรรดา ประกาศ คำสั่ง ข้อกำหนดระเบียบ แนวทางปฏิบัติหรืออื่นใดที่ได้กำหนดเพื่อรองรับการดำเนินการตามคำสั่งของนายกรัฐมนตรี ที่ พิเศษ๑/๒๕๕๓ เรื่อง การจัดตั้งศูนย์อำนวยการแก้ไขสถานการณ์ฉุกเฉิน ลงวันที่ ๗ เมษายนพ.ศ. ๒๕๕๓ ใช้บังคับต่อไปจนกว่าจะมีการเปลี่ยนแปลงหรือยกเลิกทั้งนี้ตั้งแต่บัดนี้เป็นต้นไปสั่ง ณ วันที่ ๕ตุลาคม พ.ศ. ๒๕๕๓สุเทพ เทือกสุบรรณรองนายกรัฐมนตรีรักษาราชการแทนนายกรัฐมนตรีปริยานุช/จัดทำ๑๑ ตุลาคม ๒๕๕๓กวินทราดา/ตรวจ๒๖ พฤศจิกายน ๒๕๕๓ศิรวัชร์/ปรับปรุง๒๓ พฤศจิกายน ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๑๑๗ ง/หน้า ๒๖/๕ ตุลาคม ๒๕๕๓